**Osuuskunta Turun Kirjakahvila – Andelslag Åbo Bokcafé**  on vuonna 1981 perustettu vaihtoehtokirjakauppa ja kulttuurikahvila  Vanhalla Suurtorilla Turussa.

Kirjakahvilan historia
----------------------

Turun Kirjakahvilaa perustettaessa esikuvina ovat olleet kirjakahvilat eri puolilla Eurooppaa, erityisesti Berliinissä, Lundissa ja Tukholmassa. Toiminta-ajatuksena oli tuoda maahan ulkomaista tutkimus- ja yhteiskunnallista kirjallisuutta, jota oli vaikea saada Suomesta.

Kirjakahvila perustettiin alun perin puutaloon Henrikinkadulle. Ennen muuttoaan nykyisiin tiloihinsa Brinkkalan sisäpihalle Kirjakahvila on toiminut myös Juseliuksen talossa ja Brinkkalan talon toisessa kerroksessa.

Kirjakahvilan toiminta
----------------------

Kirjamyynnin ja kahvilatoiminnan lisäksi Kirjakahvila tuottaa tapahtumia sekä omissa tiloissaan että Brinkkalan sisäpihalla. Tunnetuimmat tapahtumakokonaisuudet lienevät kesäkuukausien Urbaani kesäloma -festivaali, jota järjestettiin vuosina 2009-2011 ulkoilmatapahtumana Brinkkalan pihassa ja joka vuonna 2012 hajautettiin koko Turun kattavaksi, erilaisten epäkaupallisten tilojen ja toimijoiden yhteiseksi kaupunkifestivaaliksi, sekä musiikkiesityksistä ja keskiyön säestetystä mykkäelokuvanäytöksestä rakentuva Kirjakahvilan ja Kinokoplan Taiteiden yö. Lisäksi Kirjakahvilassa järjestetään ympäri vuoden runsaasti elokuvanäytöksiä, musiikkitapahtumia, lukupiirejä sekä yhteiskunnallisiin asioihin, taiteeseen ja kulttuuriin keskittyviä keskustelutilaisuuksia. Kirjakahvilassa on myös galleria, jonka näyttelyt vaihtuvat kuukausittain, sekä pääosin feminististä, anarkistista ja queeria aineistoa sisältävä pieni kirjastokokoelma. Tärkeä osa kirjastoa on zine-kokoelma, jossa on paljon harvinaisiakin feminismi-, anarkismi- ja queeraiheisia omakustanteita, joita on vaikea löytää mistään muualta. Kokoelmasta löytyvät esimerkiksi kaikki taiteilija Tiitu Takalon vanhat omakustanteet.

Osuuskunnan toiminta perustuu voittoa tavoittelemattomuudelle ja vapaaehtoistyölle. Kahvilan tarjonta on kokonaisuudessaan vegaaninen.

Tunnustukset
------------

* Vuonna 2022 Varsinais-Suomen taidetoimikunta palkitsi Osuuskunta Turun Kirjakahvilan vähemmistöjen huomioimisesta ja tasavertaisen kaupunkitilan rakentamisesta.

Lähteet
-------

1. 1 2  Turun Kirjakahvila *Patentti- ja rekisterihallituksen ja verohallinnon yhteinen yritystietojärjestelmä*. Viitattu 23.5.2011. [vanhentunut linkki]
2. ↑  Vanhan Suurtorin toimijat Turun Kaupunki.  Arkistoitu 31.10.2013. Viitattu 23.5.2011.
3. 1 2  Anja Portin, Hanna Lammi, Irma Pilto, Nora Varjama: *Viattomuutta jäljellä*. Turun Kirjakahvila 20 vuotta. Turku: Osuuskunta Turun Kirjakahvila, 2001.
4. ↑  Urbaani kesäloma on ulkoilmakonsertteja keskellä viikkoa Turun Sanomat. Viitattu 23.5.2011. [vanhentunut linkki]
5. ↑  Urbaani kesäloma tulee Vanhalle Suurtorille  18.5.2011. Kaupunkilehti Turkulainen.  Arkistoitu 8.8.2014. Viitattu 23.5.2011.
6. ↑  Urbaani kesäloma laajenee Turun kokoiseksi  6.6.2012. SUE.  Arkistoitu 8.8.2014. Viitattu 2.8.2012.
7. ↑  Taiteiden yö: Turun Kirjakahvila kunnioittaa 30-vuotista historiaansa sähköisellä ilmaiskonsertilla ja elokuvanäytöksellä  12.8.2011. Kirjakahvila.org. Viitattu 2.8.2014.
8. ↑  Kirjakahvila tarjoaa mykkäelokuva ja progea  9.8.2012. Kaupunkilehti Turkulainen.  Arkistoitu 8.8.2014. Viitattu 2.8.2014.
9. ↑  FAQ Librarything. Viitattu 8.12.2016.
10. 1 2  Auer, Camille: Vastarinnan oma huone.  *Tulva*, 1/2016.  Naisasialiitto Unioni ry.
11. ↑  Verkostoitumista vegaanikahvilassa  28.4.2011. Turun ylioppilaslehti.  Arkistoitu 8.8.2014. Viitattu 2.8.2014.
12. ↑  Turun paras vegaanibrunssi  9.2012. Voima.  Arkistoitu 9.8.2014. Viitattu 2.8.2014.
13. ↑  Turun Kirjakahvila Eat.fi. Viitattu 23.5.2011.
14. ↑  Varsinais-Suomen taidepalkinto 2022 Osuuskunta Turun Kirjakahvilalle *www.taike.fi*.  Arkistoitu 4.11.2022. Viitattu 4.11.2022.